Узрост юных удзельнікаў — ад 9 месяцаў да 10 гадоў. Усе блізняты, двайняты і трайняты пераканаўча даказвалі на асабістым прыкладзе, што шмат дзяцей у сям’і — гэта здорава. Дзеці на сцэне палаца дэманстравалі свае таленты: спявалі, танцавалі, чыталі вершы, паказвалі гімнастычныя нумары. Падчас фестывалю, акрамя шоу талентаў, конкурсаў, святочнага канцэрта, паказу адзення для малых, адбыўся парад блізнят “Да чаго ж яны цудоўныя!”. Для дзетак быў арганізаваны паказ з удзелам казачных герояў, шоу мыльных бурбалак і, канечне ж, з салодкімі пачастункамі.Павіншаваць бацькоў і дзяцей, уручыць ім памятныя падарункі ад мноства спонсараў прыйшлі ганаровыя госці: артысты Беларускага дзяржаўнага маладзёжнага тэатра эстрады блізняты Андрэй і Дзмітрый Дубешка, а таксама пісьменніца і тэлевядучая Тамара Лісіцкая. Арганізатарамі свята з’яўляюцца УП “Экспафорум” і Мінгарвыканкам, а ідэйным натхняльнікам — Наталля Даніловіч, кіраўнік сямейнага сайта аб двайнятах і блізнятах, маці хлопчыкаў-блізнят.